text: [{"text_idx": "#000001", "text": "Bagyo gawas sa PAR, mas mikusog!"}, {"text_idx": "#000003", "text": "Ang maong tropical storm nga adunay international name nga \u201cSurigae\u201d nakita ganihang alas tres sa kahapunon sa 1,165 km sa Silangang dapit sa Mindanao, gawas sa PAR."}, {"text_idx": "#000005", "text": "Apektado na sa trough o extension niini ang Mindanao karong higayona."}, {"text_idx": "#000006", "text": "Gibanabana nga mosulod ang tropical storm sa PAR ug mahimo nang Typhoon karong umaabot Biyernes, Abril dise says. Kung musulod na, tawgon kini sa local name nga \u201cBising\u201d, ang ikaduha nga bagyo sa nasud karong tuiga ug unang bagyo karong buwana."}, {"text_idx": "#000007", "text": "Si Weather specialist Benison Estareja nagkanayon nga dili pa piho kung mo-landfall ang bagyo sa nasud tungod kay layo pa kini sa pagkakaron ug hinay pa sad ang paglihok niini."}, {"text_idx": "#000008", "text": "Dugang pa niya, adunay posibilidad nga molihok kini duol sa Eastern Visayas ug Bicol Region. Posible usab nga mo-recurve kini padulong sa Amihan humang makasulod niini sa PAR ug posible nang dili mo-landfall."}, {"text_idx": "#000009", "text": "Sa pagkakaron, padayong gimonitor sa ahensya ang mga kabag-ohan sa paglihok sa bagyo. (Perlyn Fernandez)"}, {"text_idx": "#000016", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000020", "text": "Mga bandera sa international partners sa VSU, gi-bida atol sa flag raising ceremony"}]